**Előterjesztés a Képviselő-testület 2023.02.27-i ülésére**

**Tárgy: tájékoztatás a 0162/12 hrsz-ú ingatlannal kapcsolatos egyeztetésekről**

**Tisztlet Képviselő-testület!**

A TOP-os vízelveztési pályázati projektünk kapcsán a tervező arról tájékoztatott, hogy a tervezett nyomvonal (amelynek nincs esetleges alternatívája) áthalad olyan ingatlanon is ami nem önkormányzati tulajdon. A tervek engedélyeztetéséhez illetve a majdani pályázati elszámoláshoz ez viszont elengedhetetlen feltétel. Az érintett területet 2 évvel ezelőtt már felajánlotta részünkre megvételre, akkor azonban a testület a vételárat sokalva nem élt a lehetőséggel. Mostanra viszont sürgőssé vált a megszerzése, a vízelvezetős pályázatnál a határidőket tartani kell, nem nagyon fognak határidő hosszabbítást adni.

Felvettem újra a kapcsolatot a terület tulajdonosával, aki úgy nyilatkozott, hogy hajlandó továbbra is készpénzért eladni, de elcserélni is-utóbbi esetben nincs szükség kifüggesztésre amelynek közel 2 hónapos időtartam jelentősen csökkentené a kivitelezés megvalósításra rendelkezésünkre álló időkeretet.

A fentiek miatt Én elsősorban a csereügylet megvalósítását javasolnám, körülbelül 3000 négyzetméterről van szó és van felajánlható szőlőnk hasonló nagyságban, amely eléggé elhanyagolt és évek óta műveletlen, jelenlegi könyv szerinti nyilvántartási értéke 537.411 Ft. .

A számunkra szükséges területet nem tudjuk elbirtokolni, az elbirtoklás evidens feltételei nem állnak fenn. A készpénzes vásárlás folyományaként jelentkező kifüggesztési procedúra olyan mértékű időveszteséget generálhat, amely a megvalósulást veszélyezteti, ez esetben pedig visszafizetési kötelezettségünk keletkezik a teljes pályázati támogatás mértékére vonatkozóan. Az optimális megoldás a csere lehet-amelyre egyébként a tulajdonos hajlandó-az általunk felajánlható mértékarányos nagyságú terület értéke nem éri el a versenyeztetési értékhatárt és a kötelező feladataink közé elláthatóságának megvalósításához fűződő gazdasági érdek is indokolja ezt a gyors és a célok teljesülése szempontjából hatékony megoldást.

Kérem a tisztelt Képviselő-testületet, hogy a fentieket megvitatva és mérlegelve az alábbi határozati javaslatot elfogadni szíveskedjen:

Kecskéd Község Önkormányzat Képviselő-testületének

…../2023. (II.27.) sz. határozata

Kecskéd Község Önkormányzat Képviselő-testülete úgy dönt, hogy

1. a 0163/12 hrsz-ú ingatlanért cserébe a Kecskéd Község Önkormányzata 1/1 tulajdoni arányban tulajdonában lévő kecskédi 1074 hrsz. alatti, 2835 m2 alapterületű, kert és szőlő megnevezésű ingatlant ajánlja fel,
2. az 1. pontban rögzítettekkel kapcsolatos egyeztető tárgyalások lefolytatására és az esetleges szerződéskötésre felhatalmazza a polgármestert.

Határidő: azonnal

**Felelős:** Grúber Zoltán polgármester

Kecskéd, 2023.02. 23.

Grúber Zoltán s.k.

polgármester